GŠ-18
GŠ-18 (vene keeles ГШ-18) on Venemaa 9-millimeetrise kaliibriga poolautomaatpüstol, mis konstrueeriti 1990. aastatel Tuulas Riistseadmete Konstrueerimisbüroos (KBP). Püstoli nimi on tuletatud selle konstruktorite Grjazevi ja Šipunovi nimedest. Püstoli salv mahutab 18 padrunit. Püstoli GŠ-18 headeks omadusteks loetakse selle kergust omas relvaklassis, padrunisalve suurt mahtu ja tulistaja käes oleva püstoliraua madalat asendit käe randme suhtes.